Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2016-015957-2-sd.html
Timestamp: 2019-08-22 06:05:24+00:00
Document Index: 15660823

Matched Legal Cases: ['§ 1', '§ 4', '§ 89', '§ 13', '§ 14', '§ 15', '§ 16', '§ 14', '§ 15', '§ 16', '§ 16', '§ 89']

OU-TN-OSZP1-2016/015957-2/SD
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2016/015957-2/SD
Vyvesené dňa: ........................
Zvesené dňa: ........................
( pečiatka, podpis)
Oznamujeme vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal 18. apríla 2016 správne konanie ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, na základe žiadosti obce Červený Kameň (ďalej len „žiadateľ“, kontaktná adresa: Obecný úrad č. 226, 018 56 Červený kameň), týkajúcej sa predĺženia platnosti rozhodnutia na stavanie mája na Červenokamenskom bradle.
Predmetom žiadosti je predĺženie platnosti rozhodnutia č. OU-TN-OSZP1-2014/008653-7/SD z 29. apríla 2014 (právoplatnosť 30. 04. 2014) podľa § 89 ods. 2 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrany prírody a krajiny“) na vydanie súhlasu na umiestnenie krátkodobého prenosného zariadenia za hranicami zastavaného územia obce podľa § 13 ods. 2 písm. l) v znení § 14 ods. 1 písm. a), § 15 ods. 1 písm. a) a § 16 ods. 1 písm. a) zákona o ochrane prírody a krajiny. Uvedeným rozhodnutím bola vydaná i výnimka na pohyb mimo vyznačeného turistického chodníka alebo náučného chodníka za hranicami zastavaného územia obce na území PR Červenokamenské bradlo podľa § 14 ods. 1 písm. c) v znení § 15 ods. 1 písm. a) a § 16 ods. 1 písm. a) zákona o ochrane prírody a krajiny.
Lokalita stavania mája sa nachádza na časti parcely KN-C č. 1043 (resp. KN-E č. 494) v k. ú. obce Červený Kameň, okres Ilava, na jednom z vrcholov Červenokamenského bradla, ktoré je súčasťou SKUEV0376 Vršatské bradlá a PR Červenokamenské bradlo, kde platí piaty stupeň ochrany podľa § 16 zákona o ochrane prírody a krajiny.
Pôvodné rozhodnutie bolo vydané na dobu určitú, s platnosťou do 1. júna 2016. Žiadosť bola na náš úrad doručená dňa 18. apríla 2016, čím bola splnená časová podmienka na predĺženie rozhodnutia podľa § 89 ods. 2 písm. c) zákona o ochrane prírody a krajiny.